De strejkende Falckreddere føler sig så provokerede af deres ledelse, at de meget vel kan ende med at stemme nej til et forlig. Det forudser Ole Ørnbøl, talsmand for de 75 Falckreddere, der i morges blokerede den nordjyske vagtcentral i Brønderslev. Der er lignende blokader i resten af landet. Det skriver DR Nordjylland. Redderne er sure over, at Falck opfører sig som om strejken er slut, selv om det tidligst bliver tilfældet den 20. juni.  Falck har netop indrykket annoncer, hvor man lover at skaffe kunderne hjælp via underleverandører. - Med de frustrationer, jeg kan mærke blandt mine kolleger i øjeblikket, så kan jeg godt være nervøs for, at den indgåede forligstekst ikke bliver stemt hjem, siger Ole Ørnbøl.

Opsummering:
Ledelsens annoncer provokerer redderne. Kan måske betyde et nej til forliget